24 
selv kunde foretage de fornødne Bestemmelser. Jeg har derfor 
måttet anmode forskellige Colleger om velvillig Bistand med Be¬ 
stemmelserne. Jeg beder herved de Herrer, der således har hjulpet 
mig, modtage min bedste Tak, nemlig Mag. sc. Hj. Ditlevsen 
(Polychæter), Mag. sc. K. Henriksen (Biller, Podurer, Arachnider), 
Inspektor W. Lundbeck (Fluer), Professor W. Michaelsen, 
Hamburg (Oligochæter), Professor Kolderup Rosenvinge (Alger), 
Mag. sc. R. Spårck (Mollusker), Cand. mag. K. Stephensen 
(Crustaceer), Dr. A. Soderstrom, Uppsala (Spionider), og Dr. C. 
Wesenberg-Lund (Rotatorier). Ligeledes beder jeg Undervis¬ 
ningsministeriet og Bestyrelsen for det Steenstrup’ske Legat mod¬ 
tage min bedste Tak for den mig ydede Understøttelse. 
Det er ikke Meningen her at give en nøje Redegørelse for den 
tidligere Litteratur om dette Emne. Jeg skal nøjes med at hen¬ 
vise til de to vigtigste Arbejder i den danske Litteratur vedrørende 
de biologiske Forhold ved vore Sandstrands-Kyster, nemlig Eug. 
Warming: Bidrag til Vadernes, Sandenes og Marskens Natur¬ 
historie; under Medarbejde af Dr. Wesen berg-Lun d, E. Østrup 
o. fl. (Vid. Selsk. Skr. 7. R. Math. Naturv. Afd. II. 1904) og Eug. 
Warming: Dansk Plantevæxt. I. Strandvegetation. 1906. (særlig 
p. 123—151). I disse to Arbejder findes videre Litteratur-Henvis¬ 
ninger. 
I biologisk Henseende falder Sandstranden naturligt i to Re¬ 
gioner eller Zoner, nemlig Forstranden, den Strækning, der 
ligger mellem Højvandslinien og Landvegetationens Ydergrænse, 
og Tidevands-Zonen, det Bælte, der begrænses af Høj- og 
Lavvandslinien. Medens Forstrands-Regionen normalt ligger tørt og 
kun vædes af Bølgernes Sprøjt eller ganske undtagelsesvis, ved 
særlig høj Vandstand, ved Storm eller Springflod, overskylles, er 
Tidevands-Zonen afvexlende tør, under Ebbetiden, og overskyllet, 
under Flodtiden. Der er en ret skarp biologisk Adskillelse mellem 
disse to Regioners Fauna. Fo r s t r a n d e n s F a u n a er tilpasset 
til at leve på tørt Land og hører hjemme på Landet 
(omend for en stor Del af direkte marin Afstamning), men kan 
tåle undtagelsesvis at blive overskyllet af Havvandet. 
T i d e v a n d s-Z o n e n s Fauna hører hjemme i Havet, men 
